मंत्री जी इहो कहली कि भाषा अउर संस्कृति से खिलवाड करे के इजाजत केहु के नइखे, अउर सरकार अपना स्तर पर कारवाई के योजना बना रहल बिया, जेकरा तहत सार्वजनिक जगहन पर, अउर गाड़ियन में बजावल जा रहल अश्लील गीतन पर प्रतिबंध लगावल जाई। एह घटना के बाद भोजपुरिया समाज के युवा वर्ग खासा उत्साहित बा। "जय भोजपुरी परिवार के जीरादेई सम्मेलन के बाद मंत्री जी के एह बयान से हमनी का बहुत उत्साहित बानी जा। सरकार के अविलंब कारवाई करते हुए भोजपुरी के बदनाम कइ रहल लोगन पर रोक लगावे के चाहीं," जय भोजपुरी परिवार के वरिष्ठ सदस्य भास्कर रंजन कहलन।
एह जनता दरबार में बिहार सरकार के पथ निर्माण मंत्री नन्द किशोर यादव भी मौजुद रहलन। सरकार के एह पहल के भोजपुरिया डॉट कॉम अउर जय भोजपुरी परिवार स्वागत करता, अउर हमनी के भरोसा बा कि एह तरह के कारवाई से भोजपुरी आ भोजपुरिया लोगन के छवि काफी सुधरी। अश्लीलता के मुद्दा पर सरकार के गंभीरता के दूरगामी परिणाम होई, अउर ई कदम अश्लीलता फैला रहल लोगन पर रोक लगाये में कारगर सिद्ध होई।
bho_Deva bho_Deva